b'\n_START_ARTICLE_\nClau dicot\xc3\xb2mica\n_START_PARAGRAPH_\nLa clau dicot\xc3\xb2mica \xc3\xa9s un codi que es fa servir per classificar els \xc3\xa9ssers vius. Consisteix en un conjunt de preguntes que tenen nom\xc3\xa9s dues respostes i que, contestades successivament, que porten a la identificaci\xc3\xb3 de l\'organisme._NEWLINE_Una clau dicot\xc3\xb2mica es basa en definicions dels car\xc3\xa0cters morfol\xc3\xb2gics, macrosc\xc3\xb2pics o microsc\xc3\xb2pics; d\'ella parteixen dues solucions possibles, en funci\xc3\xb3 de si tenen o no tenen determinat car\xc3\xa0cter, repetint-se el proc\xc3\xa9s de definicions de caracter\xc3\xadstiques, fins a arribar a l\'organisme en q\xc3\xbcesti\xc3\xb3.\n_START_SECTION_\nIntroducci\xc3\xb3 a la taxonomia\n_START_PARAGRAPH_\nLa taxonomia (del grec \xcf\x84\xce\xac\xce\xbe\xce\xb9\xcf\x82, taxis, \'ordenament\', i \xce\xbd\xcf\x8c\xce\xbc\xce\xbf\xcf\x82, nomos, \'norma\') \xc3\xa9s la ci\xc3\xa8ncia d\'ordenar els organismes en un sistema de classificaci\xc3\xb3 compost per t\xc3\xa0xons aniuats._NEWLINE_La taxonomia biol\xc3\xb2gica \xc3\xa9s una subdisciplina de la sistem\xc3\xa0tica, que estudia les relacions de parentesc entre els organismes i la seva hist\xc3\xb2ria evolutiva. Actualment, la taxonomia actua un cop s\'ha determinat l\'arbre filogen\xc3\xa8tic dels organismes estudiats, \xc3\xa9s a dir, una vegada s\'han determinat els clades, o branques evolutives, en funci\xc3\xb3 de les seves relacions de parentesc._NEWLINE_Actualment, existeix el consens dins la comunitat cient\xc3\xadfica que la classificaci\xc3\xb3 ha de ser totalment consistent amb el que se sap de la filog\xc3\xa8nia dels t\xc3\xa0xons, car nom\xc3\xa9s aix\xc3\xad donar\xc3\xa0 el servei que s\'espera d\'ella a la resta de branques de la biologia, per\xc3\xb2 hi ha escoles dins la sistem\xc3\xa0tica que defineixen amb matisos diferents la manera en qu\xc3\xa8 la classificaci\xc3\xb3 s\'ha de correspondre amb la filog\xc3\xa8nia coneguda._NEWLINE_M\xc3\xa9s enll\xc3\xa0 de l\'escola que la defineixi, la finalitat \xc3\xbaltima de la taxonomia \xc3\xa9s organitzar l\'arbre filogen\xc3\xa8tic en un sistema de classificaci\xc3\xb3. Per fer-ho, l\'escola clad\xc3\xadstica (la que predomina avui en dia) transforma els clades en t\xc3\xa0xons. Un t\xc3\xa0xon \xc3\xa9s un clade al qual s\'ha assignat una categoria taxon\xc3\xb2mica, al qual s\'ha atorgat un nom en llat\xc3\xad, que ha estat descrit, al qual s\'ha associat un exemplar tipus, i que ha estat publicat en una revista cient\xc3\xadfica. Quan s\'ha fet tot aix\xc3\xb2, el t\xc3\xa0xon t\xc3\xa9 un nom correcte. La nomenclatura \xc3\xa9s la disciplina que s\'ocupa de reglamentar aquests passos, i s\'encarrega que se segueixin els principis de nomenclatura. Els sistemes de classificaci\xc3\xb3 que en neixen funcionen com a contenidors d\'informaci\xc3\xb3, d\'una banda, i com a predictors de l\'altra._NEWLINE_Un cop s\'ha determinat la classificaci\xc3\xb3 d\'un t\xc3\xa0xon, s\'extreuen els car\xc3\xa0cters diagn\xc3\xb2stics de cadascun dels seus membres, i a partir d\'ells es creen claus dicot\xc3\xb2miques d\'identificaci\xc3\xb3, que s\xc3\xb3n utilitzades per determinar o identificar organismes, per tal d\'ubicar un organisme desconegut en un t\xc3\xa0xon conegut del sistema de classificaci\xc3\xb3. La determinaci\xc3\xb3 o identificaci\xc3\xb3 tamb\xc3\xa9 \xc3\xa9s l\'especialitat taxon\xc3\xb2mica que s\'encarrega dels principis d\'elaboraci\xc3\xb3 de les claus dicot\xc3\xb2miques i d\'altres instruments amb la mateixa finalitat.\n_START_SECTION_\nDeterminaci\xc3\xb3 o identificaci\xc3\xb3 d\'esp\xc3\xa8cimens\n_START_PARAGRAPH_\nLa disciplina de la Determinaci\xc3\xb3, o identificaci\xc3\xb3 d\'esp\xc3\xa8cimens, \xc3\xa9s el proc\xc3\xa9s de prendre els atributs d\'un esp\xc3\xa8cimen fins a trobar el tax\xc3\xb3 en qu\xc3\xa8 s\'ubica ( "determinar") o recon\xc3\xa8ixer que \xc3\xa9s nou per a la ci\xc3\xa8ncia i necessita una descripci\xc3\xb3 formal i un nom. Com nom\xc3\xa9s el 10% de les esp\xc3\xa8cies del planeta est\xc3\xa0 descrit, i aquestes descripcions s\xc3\xb3n hip\xc3\xb2tesis amb diferents graus de resoluci\xc3\xb3,  la Determinaci\xc3\xb3 funciona recursivament amb la descripci\xc3\xb3 i delimitaci\xc3\xb3 d\'esp\xc3\xa8cies en l\'\xc3\xa0rea anomenada alfa-Taxonomia  o  taxonomia Descriptiva , o, modernament i delimitant les difer\xc3\xa8ncies en les definicions de taxonomia -des de fa d\xc3\xa8cades amb una definici\xc3\xb3 minimalista- i Sistem\xc3\xa0tica, i pel fet que es integradin (es van indiferenciant a mesura que el focus d\'atenci\xc3\xb3 es trasllada de una a l\'altra) en aquesta categoria taxon\xc3\xb2mica, l\'\xc3\xa0rea de la " Sistem\xc3\xa0tica Descriptiva"  o " Ci\xc3\xa8ncia de la Biodiversitat" .'